EBYANA olwalengedde omugagga Cameroon Gitawo omu ku bavubuka b'e 'Sausi' ng'ayingira ne bisituka mu butebe. Byazze kimu ku kimu nga bimugwa mu kifuba n'okuleekaanira waggulu nti, 'mugagga waffe weebale kujja., tubadde tukulinze otuwe ku ssanyu'.
Gitawu ng'amannya ge amatuufu ye Chris Mbibo nnannyini mmotoko ez'omulembe eziriko nnamba puleti mu mannya ga Mbibo yabadde ne banne bwe bali mu kibiina kya 'The Money Team Africa' (TMT) okuli Meddie Ssentongo ne Fred Ssekyanja mu bbaala ya Guvnor ku kabaga ka Black & White ku Lwokuna.
Wakati mu kusindogoma kw'endongo, Cameroon Gitawo ebyana obwedda bimukuba obwama n'okumuwaana nga bw'asinga aba Rich Gang n'ebimu okumusaba batuule bonna ku meeza ye banyumirwe obulamu.
Obwedda buli kyana ekimusembera ng'akisimba ccupa y'ebyokunywa n'abamu okubawa ssente ekyabacamudde.
Ono oluvannyuma yalangiridde nga bw'ategese okubagabula ku kabaga ka 'Money & Gold' aba TMT akagenda okubeera mu Club Guvnor ku Lwokusatu nga December 30.
lug_Latn lug_Latn lug_Latn lug_Latn lug_Latn